Elhalasztott parkolózár
Jövõ péntek helyett szeptember végén szüntetik meg a belvárosi parkolók negyedét.
A parkolózár elhalasztása váltotta ki a legnagyobb vitát a csütörtöki gyõri közgyûlésen, de némi személyeskedés után a testület egyhangúlag elfogadta, hogy a Belvárosban ne április 1-jétõl, hanem csak szeptember 30-ától szûnjön meg 63 parkolóhely.
Az indoklásban az szerepelt, hogy a Gyõri Kommunális Szolgáltató Kft. még mindig nem kapta meg a használatbavételi engedélyt a 260 férõhelyes Jókai Mór utcai parkolóházra, ezért az csak próbaüzemmel mûködik.
Németh Zoltán, a jobboldali frakció vezetõje úgy értékelte a javaslatot, hogy abbamarad Eredics Imre alpolgármester városi közlekedés elleni ámokfutása. Ezt a kitételt több szocialista képviselõ is visszautasította. Bárány István, a Pro Urbe Egyesület frakcióvezetõje többlépcsõs parkolóhely-megszüntetést javasolt.
Balogh József polgármester arra hívta fel a figyelmet: nincs másról szó, mint egy világszerte bevált gyakorlat átvételérõl, és szerinte a történelmi városrészben nincs más lehetõség. „Az esetek nagy százalékában gyalog megyek Révfaluból a Belvárosba, és sem a karikagyûrû nem esik le a kezemrõl, sem reumát nem kapok" – jegyezte meg. Eredics Imre alpolgármester úgy vélekedett, hogy a Belváros autómentesítési programja nem halasztható tovább.

Negyvennel kevesebb baleset történt
A közgyûlés viszonylag szûk többséggel (18 igen szavazattal, 10 nem ellenében, 4 tartózkodás mellett) hagyta jóvá, hogy az április 14-i ülésre rendelettervezet készüljön a kerékbilincs alkalmazásáról és a jármûvek elszállításáról. Eredics Imre hangsúlyozta: ezzel csak a tiltott helyen parkolókat, illetve a forgalmat akadályozókat büntetnék. Gergely Zoltán belvárosi szocialista képviselõ – aki tavaly felvetette az ötletet – azt emelte ki: más módszer nem alkalmas a sokszor katasztrofális belvárosi állapotok felszámolására. Németh Zoltán, a Fidesz–MDF–MKDSZ-frakció vezetõje ezzel szemben úgy vélte: szigorítást csak akkor szabadna bevezetni, ha más feltételek adottak, de ma az autósok sok esetben rákényszerülnek az illegális parkolásra.
A képviselõk egyhangúlag fogadták el a Gyõri Rendõrkapitányság tájékoztatóját a 2004-es baleseti helyzetrõl. Kiderült: a kapitányság illetékességi területén tavaly 40-nel kevesebb (1712) baleset történt, mint 2003-ban, s a sérüléssel járó ütközések száma is csökkent. A legveszélyesebbnek a Szent István, a Fehérvári és a Szigethy Attila út, illetve a Szent István út–Baross Gábor út keresztezõdése számít az 1997–2004-es adatok alapján.

Beépíthetõ a József Attila úti volt laktanya
Az utóbbi hetek egyik legnagyobb vitát kiváltó témája a József Attila úti volt lovassági, majd tüzérségi laktanya beépítése volt. Az álláspontok tegnap sem közeledtek egymáshoz a város által két éve egy budapesti kft.-nek eladott ingatlanról. Horváth László, a jobboldali frakció vezetõhelyettese azt állította, az eredeti beépítési lehetõség 40 százalékos növelésérõl van szó, míg több baloldali képviselõ amellett érvelt, hogy a rendelet csupán az értékesítéskor érvényes szabályozást takarja, számos ponton figyelembe véve a lakossági észrevételeket. A testület többsége végül megszavazta az elõterjesztést.
A tiltakozó lakók két képviselõje, Majtényi Zsolt és Simon Róbert Balázs az ülés után nyilatkozatot juttatott el szerkesztõségünkbe. Ebben csalódottságuknak adnak hangot, és kijelentik, hogy a döntés jogi felülvizsgálatát kezdeményezik.
A képviselõk áldásukat adták a városkép helyi védelmérõl szóló rendelet módosítására és kiegészítésére. Ennek értelmében májustól szabálysértési bírsággal büntethetõk azok a belvárosi üzlettulajdonosok és -bérlõk, akik nem a patinás városrészhez méltóan rendezik be kirakatukat. (A témáról részletesen: Kisalföld, 2005. március 22., 1. és 5. oldal.)

Fényreklámok lehetnek a Belvárosban
A közgyûlés most elõször alkotott rendeletet a reklámokról. A helyi jogszabályokban elszórtan eddig is akadtak rendelkezések, az egyik ilyen szerint például a Belváros egész területén tiltott óriásplakát elhelyezése (amit azonban sokan nem tartottak be). Gergely Zoltán javaslatára májustól a vasút mentén, a tízemeletes épületeken és építési területek takarására elhelyezhetõk ilyen hirdetések, valamint a történelmi Belvároson kívül megengedettek lesznek a tetõtéri fényreklámok.
parkolas